XII amžius pr. m. e.

Dvyliktasis amžius prieš mūsų erą – šimto metų laikotarpis, prasidėjęs 1200 m. pr. m. e. sausio 1 dieną ir pasibaigęs 1101 m. pr. m. e. gruodžio 31 dieną.

Manoma, kad XII a. pr. m. e. didelėje dalyje Eurazijos ir Šiaurės Afrikos vyko žymios civilizacinės pervartos, vadinamos bronzos amžiaus žlugimu. Tęsėsi indoeuropiečių migracijos.

Tūkstantmečiai: 3 tūkstantmetis pr. m. e. – 2 tūkstantmetis pr. m. e. – 1 tūkstantmetis pr. m. e.

Amžiai: XIII amžius pr. m. e. – XII amžius pr. m. e. – XI amžius pr. m. e.

 Svarbiausi įvykiai 
 Egipto faraonas Ramzis III atrėmė genčių iš šiaurės („Jūros žmonių“) antpuolius.Robert Drews, The End of the Bronze Age: Changes in Warfare and the Catastrophe ca. 1200 B.C., Third Edition, Princeton University Press, 2020, p. 51.
 Trojos žlugimas, siejamas su mitiniu Trojos karu.Wood, Michael. In Search of the Trojan War. Berkeley: University of California Press, 1998.
 ~ 1180 m. pr. m. e. paskutinis kasitų karalius Anlilnadinachas nugalėtas elamitų.J. A. Brinkman (1976). „Enlil-nādin-aḫe“. Materials for the Study of Kassite History, Vol. I (MSKH I). Oriental Institute of the University of Chicago. pp. 122–124.
 ~1190 m. pr. m. e. sunaikinta hetitų sostinė Hatušas. Hetitų galios Anatolijoje nusilpimas.
 Baigėsi egiptiečių valdžia Palestinoje.
 1122 m. pr. m. e. pasak legendos įkurtas Pchenjanas.Pyongyang, Encyclopædia Britannica.
 Mikėnų civilizacijos pabaiga Graikijoje. Dorėnų įsiveržimas. Prasideda taip vadinami Graikijos tamsieji amžiai.
 Prasideda Egipto Naujosios karalystės žlugimas.

 Žymiausios asmenybės 
 Ramzis III – egiptiečių XX dinastijos faraonas.E.F. Wente & C.C. Van Siclen, „A Chronology of the New Kingdom“ in: Studies in Honor of George R. Hughes, (SAOC 39) 1976, p.235.
 Nabuchodonosaras I – Babilonijos valdovas.

 Metai 

 Šaltiniai